ฮอตั๋ง

ฮอตั๋ง("ผู้นั้นจึงบอกว่าเราชื่อกวนอู อีกชื่อหนึ่งนั้นหุนเตี๋ยง บ้านเราอยู่เมืองฮอตั๋งไกเหลียง ที่เมืองฮอตั่งไกเหลียงนั้น มีคนๆหนึ่งมีทรัพย์มากร้ายกาจสามหาวข่มเหงคนทั้งปวง เราเห็นผิดนักเราจึงฆ่าผู้นั้นเสียแล้วหนีไปเที่ยวอยู่เปนหลายหัวเมือง บัดนี้เราได้ยินว่าเมืองนี้มีหนังสือเกลี้ยกล่อมป่าวร้องให้อาสาแผ่นดิน จับโจรโพกผ้าเหลือง เราจึงมาหวังจะอาสาแผ่นดิน")  เทียบกับ (其人曰：「吾姓關，名羽，字長生，後改雲長，河東解良人也。因本處勢豪，倚勢凌人，被吾殺了；逃難江湖，五六年矣。今聞此處招軍破賊，特來應募。」) สามก๊ก (ซานกั๋วเหยี่ยนอี้) ตอนที่ 1.  ในภาษาจีนกลางเรียกว่า เหอตงจฺวิ้น () เป็นกุ๋น (郡 จฺวิ้น) หรือเมืองของราชวงศ์จิ๋น (秦 ฉิน) และราชวงศ์ฮั่น (漢) ของจีน ตั้งอยู่ทางตะวันออกของแม่น้ำฮองโห (黃河 หฺวางเหอ) ในมณฑลชานซี (山西) บริเวณที่เป็นนครยฺวิ่นเฉิง  (運城) ในปัจจุบัน

 ประวัติศาสตร์ 
เมืองฮอตั๋งก่อตั้งโดยรัฐจิ๋น (秦 ฉิน) ในช่วงยุครณรัฐ (戰國 จ้านกั๋ว) มีที่ว่าการเมืองตั้งอยู่ที่อันอิบ (安邑 อานอี้) อันเป็นนครหลวงเดิมของรัฐงุย (魏 เว่ย์) ในยุคราชวงศ์ฮั่นตะวันตก (西漢 ซีฮั่น) เมืองฮอตั๋งแบ่งเขตการปกครองเป็น 24 อำเภอ ได้แก่ อันอิบ (安邑 อานอี้), ไทเฮียง (大陽 ต้าหยาง), อีฉื่อ (猗氏), ไกเหลียง (解 เจี่ย), ผูฝ่าน (蒲反), เหอเป่ย์ (河北), จั่วอี้ (左邑), เฝินอิน (汾陰), เหวินสี่ (聞喜), ฮั่วเจ๋อ (濩澤), ตฺวานชื่อ (端氏), หลินเฝิน (臨汾), ยฺเหวียน (垣), ผีชื่อ (皮氏), ฉางซิว (長脩), ผิงหยาง (平陽), เซียงหลิง (襄陵), จื้อ (彘), หยาง (楊), เป่ย์ชฺวี (北屈), ผูจื่อ (蒲子), เจี้ยง (絳), หูเนี่ย (狐讘)  และฉี (騏) เมื่อ ค.ศ. 2 เมืองฮอตั๋งมีประชากร 962,912 คนใน 236,896 ครัวเรือนฮั่นชู เล่มที่ 28.

ในยุคสามก๊ก (三國 ซานกั๋ว) รัฐวุยก๊ก (魏國 เว่ย์กั๋ว) นำหลายอำเภอในเมืองฮอตั๋งมาก่อตั้งเป็นเมืองผิงหยาง (平陽郡 ผิงหยางจฺวิ้น) แยกออกมาจากเมืองฮอตั๋งเดิม ในช่วงต้นราชวงศ์จิ้น (晉) เมืองฮอตั๋งมีอำเภอภายใต้การปกครอง 9 อำเภอ ได้แก่ อันอับ, เหวินสี่, ยฺเหวียน, เฝินหยาง (汾陽), ไทเฮียง, อีฉื่อ, ไกเหลียง, ผูฝ่าน และเหอเป่ย์ ในยุคราชวงศ์เหนือ-ใต้ (南北朝; หนานเป่ย์เฉา) พื้นที่บางส่วนของเมืองฮอตั๋งถูกแยกมาตั้งใหม่เป็นเมืองเหอเป่ย์ (河北郡 เหอเป่ย์จฺวิ้น) และอีกหลายอำเภอก็กลายเป็นส่วนหนึ่งของเมืองอื่น ๆ เว่ย์ชู เล่มที่ 106.

เมื่อ ค.ศ. 583 เมืองฮอตั๋งถูกรวมกับเข้ากับมณฑลผูโจว (蒲州)สุยชู เล่มที่ 30. ภายหลังชื่อ "ฮอตั๋ง" ก็กลายเป็นอีกชื่อของผูโจว เมื่อ ค.ศ. 742 มีประชากร 469,213 คนใน 70,800 ครัวเรือนซินถังชู เล่มที่ 39.

 บุคคลที่มีชื่อเสียงจากเมืองฮอตั๋ง 
 กวนอู (關羽 กวาน ยฺหวี่)
 ซิหลง (徐晃 สฺวี หฺว่าง)
 อุยก๋วน (衛瓘 เว่ย์ กว้าน)
 ตระกูลเผย์ (裴) แห่งฮอตั๋ง

 หมายเหตุ 

 อ้างอิง 

หมวดหมู่:จฺวิ้นของราชวงศ์ฮั่น